I 1934 ble Juve flyttet ned i forsvaret igjen, som senterhalf i en trebackslinje. I 1936 var han kaptein på det berømte «Bronselaget» som tok bronse i OL i Berlin. Etter at den aktive karrieren tok slutt virket Juve som instruktør for en rekke klubber. Han trente Lyn i flere perioder, og Skeid i 1939 og 1940. Han var dessuten en kort periode instruktør for Bodø/Glimt i 1939, og for Molde FK noen uker i 1948.